Alligatoridae
Alligatoridae (-arum, m.pl.) sunt familia Reptilium Crocodilium. Familia ex duabus subfamiliis, scilicet Alligatorinis et Caimaninis, constat. Rostro et a Gavialidis, qui longe strectius habent quam Alligatoridae, et a Crocodylidis discernuntur, quos inter et Alligatoridas interest quod illi et ore clauso dentes monstrant sive superiores sive inferiores, hi autem rostrum latius quam illi habent et cum os claudunt dentes inferiores celant. In America boreali (Alligator mississippiensis), media, australi (Caimaninae), Sinis (Alligator sinensis) habitant.